Avataras: paskutinis oro valdytojas

„Avataras: paskutinis oro valdytojas“ (), kai kuriuose regionuose rodytas „Avataras: Ango legenda“ () pavadinimu, – JAV animacinis serialas, tris sezonus „Nickelodeon“ kanalu rodytas nuo 2005 iki 2008 m. Serialo veiksmas vyksta Azijos kultūros įkvėptame pasaulyje, kuriame žmonės geba valdyti pradinius elementus naudodamiesi telekinetinėmis kinų kovos menų variacijomis. Seriale buvo panaudoti anime ir tipiškos amerikietiškos animacijos piešimo stiliai, remtasi įvairių Rytų Azijos, inutitų, Pietryčių Azijos, Pietų Azijos ir Naujojo pasaulio visuomenių vaizdiniais.

Rodymo laikotarpiu serialas „Avataras: paskutinis oro valdytojas“ visame pasaulyje susilaukė žiūrovių ir kritikų pripažinimo. Serialas išgirtas už animacijos režisūrą, humorą, kultūrinius skirtumus, veikėjus ir plėtojamas temas. Be to, serialas buvo komerciškai sėkmingas, žiūrimumas siekė 5,6 mln. Serialas buvo nominuotas kasmetiniams „Annie“, „Genesis“, „Emmy“ ir „Peabody“ apdovanojimams. Pirmojo sezono sėkmė paskatino „Nickelodeon“ užsakyti antrojo, o vėliau ir trečiojoTrečiasis sezonas, susidedantis iš 21 serijos, televizorių ekranuose pasirodė 2007 m. rugsėjo 21 d. sezonų kūrimą. Buvo pastatytas ir itin prastai įvertintas, tačiau komerciškai sėkmingas to paties pavadinimo vaidybinis filmas, taip pat išleistos veikėjų figūrėlės, kolekcionuojamų kortų žaidimas, trys vaizdo žaidimai ir kt.

 Sezonai 

 Sezonas Epizodai Premjeros ir finalo datos DVD išleidimo data Premjera Finalas Pirmas DVD regionas Antras DVD regionas Trečias DVD regionas 1 Pirmoji knyga. Vanduo 20      2 Antroji knyga. Žemė 20      3 Trečioji knyga. Ugnis 21     

 Siužetas 
Serialas yra apie dvylikos metų berniuko vardu Angas, kuris yra naujasis avataras ir vienintelis išlikęs oro valdytojas, ir jo draugų nuotykius. Angas privalo sugrąžinti taiką ir ramybę pasaulyje, įveikdamas Ugnies tautos lordą ir taip užbaigdamas jo pradėtą karą su kitomis trijomis tautomis.

 Kitos medijos 

 Kompiuteriniai žaidimai 
Buvo išleista kompiuterinių žaidimų trilogija, paremta serialo motyvais. Pirmasis žaidimas „Avatar: The Last Airbender“ išleistas 2006 m. spalio 10 d. „Avatar: The Last Airbender – The Burning Earth“ pasirodė 2007 m. spalio 16 d., o trečiasis „Avatar: The Last Airbender – Into the Inferno“ išėjo 2008 m. spalio 13 d. Žaidėjai gali pasirinkti veikėją ir vykdydami užduotis įgauti patirties bei progresuoti žaidimo eigoje. Visi žaidimai susilaukė mišraus įvertinimo, bet daugiausia teigiamo. 2008 m. rugsėjo 25 d. išleistas Microsoft Windows skirtas MMORPG žanro žaidimas „Avatar: Legends of the Arena“.

 Filmas 
Pagal pirmąjį serialo sezoną 2010 m. buvo pastatytas vaidybinis filmas „Paskutinis oro valdytojas“, kurį režisavo M. Night Shyamalan. Teigiama, kad tai pirmasis iš planuojamų trijų filmų. Filmas buvo komerciškai sėkmingas, tačiau susilaukė griežtos kritikos tiek iš kino kritikų, tiek iš serialo gerbėjų.

 Tęsinys (Koros legenda) 
2010 m. liepos 22 d. „San Diego Comic-Con“ mugėje buvo paskelbta apie serialo tęsinio pavadinimu „Koros legenda“ () kūrimą. Kaip ir pirmtaką, tęsinį sukūrė Michael Dante DiMartino ir Bryan Konietzko. Serialo tęsinyje veiksmas vyksta prabėgus septyniasdešimt metų po įvykių seriale „Avataras: paskutinis oro valdytojas“. Pagrindinė serialo protagonistė yra Kora, septyniolikmetė mergina iš Pietų Vandenų genties ir avataro reinkarnacija po Ango mirties. Didžioji dalis veiksmo klostosi naujai įkurtame vadinamajame Respublikos mieste, kurio dizainas įkvėptas Šanchajaus, Honkongo, Manhatano ir Vankuverio vaizdų. Be to, piešime pasitelkta stimpanko elementų.

 Išnašos 

Kategorija:JAV televizijos serialai
Kategorija:Animaciniai serialai